छत्तीसगढ़ : बाढ़ के पानी में कागज की तरह बह गई कार, देखें- VIDEO  
देश के तमाम इलाकों में बारिश के बाद जलभराव 
छत्तीसगढ़ में बाढ़ के पानी बह गई कार 
तो वहीं पंचकूला में भी इसी तरह का मामला सामने आया
बारिश के बाद देश के तमाम इलाकों में जलभराव की खबरें आ रही हैं. तमाम तरह के फोटो और वीडियो भी सामने आ रहे हैं. इस बीच छत्तीसगढ़ के अंबिकापुर का एक वीडियो सामने आया है. सोशल मीडिया पर वायरल इस वीडियो में दिख रहा है कि किस तरह एक कार पानी के तेज बहाव में कागज की तरह बह जाती है. बताया जा रहा है कि बरसात के बाद आई बाढ़ में कार बह गई, उफ़नते नाले में बही इस कार में सवार पिता और उसके 8 साल के बेटे को पहले ही बाहर निकाल लिया गया था. पानी की धार इतनी तेज़ थी कि वो कार को दूर तक बहा ले गई. कार पानी में कागज की नाव की तरह बहती दिखी. 
दूसरी तरफ, इसी तरह की एक घटना हरियाणा में दिखी.  हरियाणा के पंचकूला में एक कार नदी के तेज़ बहाव में फंस गई. जानकारी के मुताबिक चंडीगढ़ से ऑर्गेनिक खेती करने आए दो युवक फ़सल देखने के लिए मोरनी गांव आए हुए थे. उन्होंने अपनी कार नदी किनारे से काफ़ी ऊंचाई पर खड़ी की थी लेकिन अचानक से नदी में तेज़ बहाव आया और बाढ़ ने कार को अपनी चपेट में ले लिया. राहत की बात ये रही कि उस वक़्त कार में कोई नहीं था. स्थानीय युवकों ने अपनी जान पर खेलकर कार को बचाया.